November | 2011 | MaanKind
Green juice, Juice, Juicer, Maak jou eie sap, Wortelsap
Gister het my liewe MaanMan ewe trots ingestap van buite af, 'n verskriklike groot bos seldery op die tafel gegooi, en gesê, Just call me Farmer John from now on. Nou ek gebruik baie seldery vir ons Green Juice.
Hoe klink die sap van 'n pak seldery, 'n groenrissie, 'n stuk komkommer, twee groen appels (pitte en skil en al), 'n suurlemoen (pitte en skil en al), en 'n stuk vars gemmer? As jy nie snaaks dink oor iets wat soos bloed lyk nie, gooi 'n rou beet ook in.
Dis lekkerder as wat dit klink hoor! Jou lyf skree sommer so YES! as jy die eerste sluk vat. Die pulp gooi ek in pot met 'n wortel, aartappel, ui en 'n paar murgbene en dit maak die heerlikste sop. (Die vrugte se pulp gaan nie saam in nie). Mens kan ook net soveel sop eet, so ek vries al daai goedheid en gee dit vir ons plaaslike sopkombuis.
Nou my dilemma. Om nou nie daardie bos selderyblare te mors nie, spoel ek dit toe af, sny dit sommer so rofweg in die pot met 'n skêr in stukke, en kook dit vinnig op met die idee dat ek dit vir die sopkombuis sal gee. EN TOE. Toe die water begin warm word, klim daar 2 groen wurms boontoe. Ek het eers die pot by die asblik uitgetiep voor ek in 'n floute neergeswyk het. Iemand vir wie ek dit toe vertel reken ek kon maar net die items uitgehaal het en niemand sou weet nie. Ek sou dit nooit-ooit kon doen nie, dit sou by my spook. Wat sou jy doen?
(Nou het ek myself naar geskryf. Ontspan. Dink aan suurlemoene. Dink aan kersvlamme. Dink aan Oranje)
AAAH. Van oranje gepraat! As al die groen pondscum (a la MaanMan) vir jou te erg is, wat van 'n glasie sap gemaak van wortels, appels, pynappel, suurlemoen en gemmer? Daardie pulp meng ek met Tiger oats, Lin seed, Sesame saad, Sonneblom saad, rosyne, heuning, Canola olie, en gekapte dadel. Ook 'n bietjie buckwheat. Dit maak die lekkerste spysverteringskoekies. Ek eet elke oggend een as ek opstaan, dit kry jou metobolisme lekker aan die gang.
Al wat mislik is, is om die juice extractor uitmekaar te haal en te was.
Maar terug na my morele dilemma. Wat sou jy doen?
19 Saterdag Nov 2011
'n Onbekende persoon het gesê:
Iemand vra op Facebook: Wat gaan aan in skole? Gister 'n berig oor boelies en sodomie by 'n spesiale skool in Heidelberg (Mpu), en vandag een oor 4 of 5 seuns wat 'n tingerige 13-jarige vasgedruk en 'n kompressorpyp in sy anus opgedruk en toe die wind vrygestel het by 'n spesiale skool in Belfast. Die seun is ernstig beseer.(Sy derm is geperforeer en hy moes 'n noodoperasie ondergaan.)
My antwoord: Universal thought. Gedagtes wat aksies genereer. Mense tel mekaar se gedagtes op. Kyk maar hoe gebeur goed in groepe, onlangs in die Kaap het 2 insidente kort na mekaar voorgekom waar wildsbokke fietsryers van hul fietse afgespring word, eers 'n zebra, en toe 'n hartbees. Hoeveel keer het jy al van so iets gelees? Toe gebeeur dit twee keer binne 'n week. Daar is baie sulke voorbeelde met onlangse gebeure, soos die twee vliegtuie wat val in een week in Botswana.
Misdaad en korrupsie word op dieselde manier deur Universal Thought vererger.
Kom ons begin 'n aksie van POSITIEWE gedagtes wat aksies van LIEFDE genereer. Ek stuur dus hiermee doelbewus Kind Loving thoughts van Universal Love and Peace die lug in. Vang en stuur aan!
En net om my punt te maak, ek het pas 'n gesprek met MaanMan gehad hieroor, en hom vertel van my intensie om iets hieroor te kom blog, toe gaan maak ek eers 'n draai in die kleinste kamertjie in die huis. Daar lê altyd boeke wat ek oopslaan vir gedagte van die dag, en waar slaan ek die boek oop?
Only when you change people's minds can you claim victory in the struggle to bring peace and harmony to humanity. And this will only occur when humanity understands that its problem is not 'n military problem, it is not a political problem, and it is not an economic problem. The problem facing humanity today, is a spiritual problem. – Neale Donald Walsh in Tomorrow's God.
Gedagtes is ongelooflik kragtig, en onthou maar die konsep van sinergie. (Synergy is the ability of a group to outperform even its best individual member.)
Weer: Kom ons begin 'n aksie van POSITIEWE gedagtes wat aksies van LIEFDE genereer. Ek stuur dus met hierdie boodskap doelbewus Kind Loving thoughts van Universal Love and Peace die lug in. Vang en stuur aan!
Buig jou rug
11 Vrydag Nov 2011
11-11-11, Chiropraktisyn, For the Highest Good of ALL, Homeopate, Love is all there is, Onnodige operasies
Hierdie week is 'n kind wat ek ken die ongelooflike trauma van ortopediese operasies gespaar, deur alternatiewe terapie. 'n Pragtige dogtertjie wat pyn sou deurmaak, littekens sou hê vir die res van haar lewe. Onnodig!
Laat my dink hoe my lewe sou gewees het as ek geluister het vir dokters. Hier rondom 1980 het ek een dag 'n skielike pyn op my onderbuik gekry, soveel so dat ek later nie kon loop nie, en die dokter het dadelik gedink aan 'n buisswangerskap. Hy het die suster twee maal 'n swangerskaptoets laat doen, en wou nie aanvaar dat sy diagnose verkeerd kan wees nie, en my reguit hospitaal toe gestuur, en 'n noodoperasie gereël. Daardie tyd het hulle baie maklik 'n Laparotomie (oopsny om te kyk) gedoen, sonars was nie so algemeen nie.
Ek het gedink, Ja dokter (ordentlike taal vir jou moer, man) en my man reguit na my homeopaat toe laat ry, en hy het my een kyk gegee en gesê, lê op jou sy, buig so, hy het my lyf diekant toe en daaikant toe gedraai, en die werwel wat 'n senuwee vasgeknyp het, het uitgeglip. Ek het daar uitgestap, met effense ongemak. (Die Homeopaat was ook opgelei as Chiropraktisyn).
Hier rondom 1998 het ek my rug op 'n manier seergemaak by ons kwekery, en ek is hospitaal toe vir X-strale. Ek is daar uit met 'n verwysing vir 'n ortopediese sjirurg, met 'n lys van foute in my rug so lank soos my voorarm. Van effense skoliose tot osteo-dit en spondeo-dat en dis degenerasie van dit L3 en S1 en die versekering dat 'n operasie sommer vanaand of more uitgevoer sal word.
Hierdie keer is ek reguit na dr Brugman in Randburg (Chiropraktisyn) wat die X-straal verslag een kyk gegee het en bloot gesê het, Kák! Hierdie is 'n normale 40-jarige rug. Hy het my rug bekyk, gesê lê op jou sy, buig so, hy het my lyf diekant toe en daaikant toe gedraai, en gereken na 5 sessies behoort alle pyn te verdwyn. Na die tweede sessie was ek so reg soos 'n roer, en het net vir die derde een gegaan omdat ek so lekker massering daarby gescore het.
Ten spyte van al my klagtes, het ek nooit weer rugpyn van 'n minuut oud gehad nie!
As ek netnou 'n kers aansteek en saam mediteer vir Liefde en Vrede vir almal (Sien my 11-11-11 pos) gaan ek seker maak dat ek ook dink aan For the Highest Good of ALL, en spesifiek vir dokters se intensies, dat hulle ook Liefde vir die mensdom en die welsyn van almal voorop sal stel.
Gordelroos, Qi, Volmaan, Wêreldvrede
As ek om my kyk, sien ek ekstreme goed gebeur in almal se lewens. Persoonlik, emosioneel, finansieel. Dan moet ons almal ook dink hoe raak dit ons Eksistensieel…
Mense mag dink ek skryf hier van weird goed, maar more word ons almal getoor. (Ek hoop so!)
In Orlando, Florida kom mense more op groot skaal bymekaar om 'n gebedsketting te vorm, en te bid vir wêreldvrede. Ek gaan soort van saamspeel, deur my gedagtes doelbewus in te stel op Liefde en Vrede, en hoop om 'n klein verskil te maak, al is dit net in myself en in die mense naaste aan my. Hoe meer mense dit doen, hoe kragtiger is die boodskap.
Julle dink ek is mal?
Kyk maar net na die nuus, luister na almal om jou, lees koerante, kyk na mense se Facebook updates. Dis negatiwiteit, korrupsie, geweld en mense moor mekaar uit in gesins- geloofs- en kultuurverband. Klink dit normaal?
Mense om my het skielik snaakse siektes, as ek net na myself ook kyk met die onlangse gordelroos. Ek het altyd geweet daar is so siekte, my ma was ook siek daaraan 'n klompie jaar gelede, maar verder is dit iets wat ek maar net verlangs van gehoor het. Deesdae het soveel mense dit, as ek net dink hoeveel mense ek ken wat dit net hierdie jaar gehad het, is dit meer as wat ek in my 55 jaar altesaam van weet. Waar kom dit skielik vandaan dat dit vir my soos 'n epidemie voel? (Hierdie is net 'n voorbeeld, dink maar aan die mense om jou se snaakse siektes, in vergelyking met 10 jaar gelede)
Dan is dit nog vanaand volmaan ook.
Qi is the Spirit.
It allows us to experience the non-physical reality of SPIRIT that connects all of life.
During the event we guide the audience to visualize healing prayers.
During our Live Broadcast we will join through the breath to send healing and love to the entire world.
Prayers send energy and love to: Africa, Japan, soldiers fighting in wars, loved ones and more…
For those who are Christian – there is no conflict here.
In fact, all religions will feel comfortable, because God is attending this gathering.
We embody a humble attitude and become Qi-warriors letting God's spirit move through us.
Combining prayer and breath has led devote Christians to testify they felt
closer to God in our circle than any other time.
Yet, this is not a religious activity.
It is a celebration of oneness to unite humanity in breath and prayer.
(Qi is maar net Lewensenergie, moenie skrik nie)
November is tradisioneel NaNoWriMo. November is ons ook al midde-in ons vakansieseisoen wat die brood op die MaanTafel sit. Ons werk!
Dan is hier ook 'n verdere klein komplikasietjie. MaanMan wou so ses weke gelede gou ons kamer se plafon verf, en soos die meeste DIY projekte in hierdie huis, was dit 'n totale kan wurms wat nou oral krioel. Ons het kaste uitgepak en die meubels uitgedra en ons slaap nou in die studio langsaam (sodat die plafon nou geverf kan kom, sien?). Geen probleem, dis 'n yslike vertrek en die queen bed en ander meubels pas maklik in. Dis net dat die studio oos front, en met die seisoenwisseling word ek nou douvoordag deur die son wakker gebak! En MaanMan is teen daardie tyd ook al lus vir die tradisionele geselstyd en die kan koffie voor brekfis. Omdat die kat mos nou blind geword in haar bejaardheid, en klokslag haar oupa in die nag kom wakker maak om haar uit te laat, kry arme oupa maar min geslaap, en wil vroeg kooi toe in die aande . Dan slaap hy nie weer na kat-uit-in-die-koue nie, en oordink die nuwe tools, skroewe, cornice, verf, rakke, kaste, groot spieël-in-raam, stof, nuwe saaglemme, gluegun, nuwe kasdeure, handvatsels, 'n nuwe lig, vuller, skrapers, nuwe bore, onderlaag, meer verf, verfwalms. As dit deurmekaarklink, dit is. En vir elke nuwe jobbie is daar 'n nuwe tool nodig. Maar ons kamer gaan stunning lyk met die nuwe mure, nuwe kaste en 'n reuse spieël. O ja, die plafon is darem al geverf…
Al wat ek eintlik wou sê, ons is vrék besig, en vir my is dit nou net kop omlaag. Daar wag ook nege nuwe manuskripte wat verwerk moet word om perfek op die Kindle te lees, so ek doen nou wat enige mens wat vir homself werk doen, ek werk nou lekker halfdag, en ek kies self watter 12 uur, en dan so klein bietjie oortyd. So. Van vandag af is dit ek en NaNoWriMo. En Boekemakranka. 50/50. Op julle merke, gereed…
(Maar intussen, gaan kyk hier na 'n paar van Boekemakranka se boeke op Amazon!)
Abrham Nel – Kiewietan – Die verhaal van Kiewietan, 'n Tswana-Afrikaner, wat grense en kleure oorskry
Abrham Nel – Willemien – Willemien onthou die emosionele proses van grootword as sy borskanker kry en haar kind haar soek, wat sy jare gelede weggegee het vir aanneming
Adele Reynders – Die stryd om Bateleur – Vir meer as veertig jaar het Ruanda Els se biologiese ma, dr Angelique McDuling, nie belang gestel om haar te ontmoet of beter te leer ken nie
Adele Reynders – Neptunus – Janneke is op 38 'n onafhanklike en ietwat onverantwoordelike alleenloper. Sy werk om haar lewe te geniet en haar duur kar te betaal, en alles gaan vreeslik goed met haar. Totdat…
Adele Reynders – Skaakspel met 'n Maangod – Nadia Joubert ontdek dat iemand oor die rotskuns van die ou San kunstenaars verf
Adele Reynders – Totdat die vet vrou sing … 'n Alternatiewe Operagids – 'n Lekkerlees Liefdesverhaal in Afrikaans! Dis stouterig en snaaks. 'n Kantoorflerrie wil op vyftig 'n man vang…
Adele Reynders – Vuur van verlange – Daleen Gerber is deur 'n nare egskeiding. Sy haat prokureurs en nadat sy Alida van Zyl se 1899 dagboek ontdek en gelees het, haat sy sommer die Engelse ook. En Thomas is beide.
Dries Brunt – Abortorium – Die skokkende, ware verhaal van dokter Gerhard Buchner – vrugafdrywer.
Dries Brunt – Drummer Man – Johnie Jongilanga, an idol without a halo, a superstar without glory
Viersprong – Nadia de Kock (Samesteller) – Kortverhale deur vier vrygeestige vroue. Verhaaltemas in die bundel wissel van rare vriendskappe, weerlose mense, die reislus, die baie vorms van liefde, keuses wat gemaak word en vrede wat gevind word.
Rika du Plessis – Eilandbruid – Karin Jordaan het nie sukses met mans nie. Sy woon aan die verkeerde kant van die spoorlyn, en is ook nie beeldskoon nie. Sy voer 'n saai en eenvoudige lewe. Maar dan…
Rika du Plessis – Vlindervrou – Na twee vernederende egskeidings vat Amalia die pad uit die stad Vlinderland toe – Die ruwe stuk bosveldplaas naby die Kruger Wildtuin.
Sonjia Wolfaardt – Kensifabet – Safikol is 'n geheime wêreld van toorkrag en mistiek…
Trisa Hugo – Banderillas – Sarita is ontevrede met haar lewe en wil aan die groener grassies aan die anderkant van die draad gaan peusel. Gaan die grassies van haar nuwe lewe lekker sappig en mals wees, of hard en bitter?